Държавен вестник, бр. 10, 2021 г., стр. 3

БРОЙ  10	
Д Ъ Р Ж А В Е Н  В Е С Т Н И К 	
СТР.  3  
§ 2. Постановлението влиза в сила в 
14-дневен срок от деня на обнародването му 
в „Държавен вестник“.
Министър-председател:  
Бойко Борисов
Главен секретар на Министерския съвет: 
Веселин Даков
НАРЕДБА 
за специфичните изисквания за извършване 
на хранително банкиране и контрола върху 
тази дейност
Раздел I
Общи положения
Чл. 1. С тази наредба се определят:
1. специфичните изисквания за извършване 
на хранително банкиране;
2. осъществяването на контрол върху хра­
нителното банкиране.
Раздел II
Изисквания за извършване на хранително 
банкиране
Чл. 2. Обектите, в които се извършва 
хранително банкиране, трябва да отговарят 
на хигиенните изисквания на наредбата по 
чл. 7, ал. 5 от Закона за храните, Регламент 
(ЕО) № 852/2004 на Европейския парламент 
и на Съвета от 29 април 2004 г. относно хи­
гиената на храните (OB, L 139 от 30 април 
2004 г., специално българско издание: глава 
13, том 44) и на Регламент (EО) № 853/2004 
на Европейския парламент и на Съвета от 
29 април 2004 г. относно определяне на спе­
цифични хигиенни правила за храните от 
животински произход (OB, L 139 от 30 април 
2004 г., специално българско издание: глава 
3, том 56), когато е приложим.
Чл. 3. (1) Бизнес операторите по смисъла 
на чл. 9 от Закона за храните и операторите 
на хранителна банка прилагат изискванията 
за проследяване на дарените храни съгласно 
чл. 18 от Регламент (ЕО) № 178/2002 на Евро­
пейския парламент и на Съвета от 28 януари 
2002 г. за установяване на общите принципи 
и изисквания на законодателството в областта 
на храните, за създаване на Европейски орган 
за безопасност на храните и за определяне на 
процедури относно безопасността на храните 
(OB, L 31 от 1 февруари 2002 г., специално 
българско издание: глава 15, том 8).
(2) Операторът на хранителна банка съх­
ранява документите, свързани с приемането 
и разпореждането с храните, дарени за него, 
за срок 5 години.
Чл. 4. При извършването на хранително 
банкиране операторът на хранителна банка 
получава безвъзмездно от бизнес операторите 
годни за човешка консумация храни.
Раздел III
Изисквания към бизнес операторите 
Чл. 5. Бизнес операторите, които са ре­
гистрирани или одобрени по реда на чл. 26 
или 31 от Закона за храните, могат да даряват 
храни на операторите на хранителните банки.
Чл. 6. Бизнес операторите са отговорни за 
осигуряването на безопасността на храните 
по чл. 3 до момента на предоставянето им 
на оператора на хранителна банка.
Раздел IV
Изисквания към операторите на хранител-
ните банки
Чл. 7. (1) При получаване на храни опе­
раторът на хранителната банка извършва 
най-малко: 
1. проверка за съответствието им с при­
дружаващите ги документи;
2. външен оглед на цялото количество 
дарена храна, когато това е възможно, или 
външен оглед на част от количеството дарена 
храна, което представлява негова представи­
телна извадка;
3. проверка на условията на съхранение по 
време на транспортирането им;
4. други проверки по негова преценка с 
цел осигуряване на безопасна храна.
(2) При констатиране на несъответствия 
или при съмнение за безопасността на без­
възмездно предоставените храни операторът 
на хранителна банка писмено уведомява 
Българската агенция по безопасност на хра­
ните (БАБХ) и предприема едно от следните 
действия:
1. отказва приемането или връща дарените 
храни;
2. насочва дарените храни към обекти за 
странични животински продукти, регистри­
рани по реда на чл. 229 или 259 от Закона 
за ветеринарномедицинската дейност, или 
предава за последващо третиране на лица, 
притежаващи документ по чл. 35 от Закона 
за управление на отпадъците.
(3) При връщането на пратката се спазват 
следните изисквания:
1. бизнес операторът или негов упълно­
мощен представител представя на оператора 
на хранителна банка и на БАБХ писмено 
потвърждение за съгласието му да приеме 
пратката;
2. натоварването на дарената храна в транс­
портното средство се извършва в присъствието 
на служител от БАБХ;